CELEX: 31991R2286
Language: bg
Date: 1991-07-29 00:00:00
Title: Регламент (ЕИО) № 2286/91 на Комисията от 29 юли 1991 година за изменение за трети път на Регламент (ЕИО) № 2159/89, относно определяне на подробни правила за прилагането на специфичните мерки за черупкови плодове и рожкови, предвидени в дял IIа от Регламент (ЕИО) № 1035/72 на Съвета

Важна правна забележка

|

31991R2286

Официален вестник n° L 209 , 31/07/1991 стр. 0005 - 0007 специално финландско издание: глава 3 том 38 стр. 0092  специално шведско издание: глава 3 том 38 стр. 0092  специално чешко издание глава 03 том 11 стр. 321  - 323 специално испанско издание глава 03 том 11 стр. 321  - 323 специално унгарско издание глава 03 том 11 стр. 321  - 323 специално литвийско издание глава 03 том 11 стр. 321  - 323 LV.ES глава 03 том 11 стр. 321  - 323 MT.ES глава 03 том 11 стр. 321  - 323 PL.ES глава 03 том 11 стр. 321  - 323 SK.ES глава 03 том 11 стр. 321  - 323 специално словенско издание глава 03 том 11 стр. 321  - 323

		19910729Регламент (ЕИО) № 2286/91 на Комисиятаот 29 юли 1991 годиназа изменение за трети път на Регламент (ЕИО) № 2159/89, относно определяне на подробни правила за прилагането на специфичните мерки за черупкови плодове и рожкови, предвидени в дял IIа от Регламент (ЕИО) № 1035/72 на СъветаКОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност,като взе предвид Регламент (ЕИО) № 1035/72 на Съвета от 18 май 1972 г. относно общата организация на пазара на плодове и зеленчуци [1], последно изменен с Регламент (ЕИО) № 1623/91 [2], и по-специално член 14ж от него,като взе предвид Регламент (ЕИО) № 2145/91 на Съвета от 15 юли 1991 г. за изменение на Регламент (ЕИО) № 790/89 относно максималната сума на помощта за подобряване на качеството и търговията в сектора на черупковите плодове и рожковите [3], и по-специално член 2 от него,като има предвид, че Регламент (ЕИО) № 790/89 на Съвета от 20 март 1989 г. за определяне на размера на допълнителната фиксирана помощ за учредяването на организации на производители и на максималния размер на помощта за подобряване на качеството и търговията в сектора на черупковите плодове и рожковите [4], изменен с Регламент (ЕИО) № 2145/91, определя за уточняването на финансовото участие на държавата-членка и Общността различни максимални суми на хектар, от една страна — за извършването на дейностите по изкореняване, последвано от ново засаждане или конверсия на сортовете чрез присаждане, от друга страна — за извършването на други дейности; като има предвид, че следва да се приемат необходимите правила за прилагане на практика на това разграничаване според естеството на извършваните дейности по изпълнението на плана;като има предвид, че на това основание следва да се предвиди, че, за да ползват най-високата максимална сума на хектар, дейностите, които допринасят в най-голяма степен за подобряването на качеството на градината, трябва да засягат всички дървета на площите, които ще бъдат обект на съответните дейности по изпълнението на плана;като има предвид, че следва да се припомни, че в приложение на Регламент (ЕИО) № 790/89, финансирането от Общността за тези дейности за изкореняване, следвано от ново засаждане или конверсия на сортовете, може да се отнася само за частта от градината, която може да бъде обект на такива дейности, без да обременява производствения капитал на организацията на производителите;като има предвид, че, за да се прецени пълното съответствие на плана и да се позволи добро ръководство на режима, следва да се предвиди, че представените планове трябва да съдържат необходимата информация относно естеството на дейностите, които трябва да се извършат, тяхното поле на приложение и графика за осъществяването на плана;като има предвид, че предвидените в настоящия регламент мерки са в съответствие със на становището на Управителния комитет по плодове и зеленчуци,ПРИЕ НАСТОЯЩИЯ РЕГЛАМЕНТ:Член 1Регламент (ЕИО) № 2159/89 на Комисията [5] се изменя, както следва:1. Добавя се следният член 7а:"Член 7а1. Максималната сума от 475 ECU на хектар, определена в член 2, точка 1 от Регламент (ЕИО) № 790/89, се изплаща в продължение на пет години, през които, в приложение на плана за подобряване на качеството и търговията, цялата площ, засадена с дървета с черупкови плодове и/или рожкови, е обект на дейности, свързани с извършването на изкореняване, последвано от ново засаждане или конверсия на сортовете чрез присаждане.2. Относно площите, посочени в параграф 1, за годините на изпълнението на плана, различни от тези, които са предмет на помощта, предвидена във въпросния параграф, се изплаща максималната сума от 200 ECU на хектар, определена в цитирания по-горе член 2, параграф 1, последна алинея."2. В член 8, параграф 1 се заменя, както следва:"1. Организациите на производителите представят за одобрение от компетентния орган, определен от държавата-членка, проектоплан, изготвен съгласно приложение III, заедно с всички придружаващи документи.Проектопланът посочва точно:- площите от градината, които ще бъдат обект на изкореняване, последвано от ново засаждане и/или конверсия на сортовете чрез присаждане през първите две години от изпълнението на плана и за три други години; тези площи се идентифицират по подходящ начин, чрез позоваване на кадастъра или чрез номерация на парцелите,- сроковете за изпълнение на различните дейности, изброени в член 7, за всяка година от плана, като се определят съответните парцели от градината.Работите по изпълнението на плана не могат да започнат преди неговото одобряване от националния компетентен орган."3. Приложение III се заменя с приложението към настоящия регламент.Член 2Настоящият регламент влиза в сила на третия ден след публикуването му в Официален вестник на Европейските общности.Настоящият регламент е задължителен в своята цялост и се прилага пряко във всички държави-членки.Съставено в Брюксел на 29 юли 1991 година.За КомисиятаRay Mac SharryЧлен на Комисията[1] ОВ L 118, 20.5.1972 г., стр. 1.[2] ОВ L 150, 15.6.1991 г., стр. 8.[3] ОВ L 200, 23.7.1991 г., стр. 1.[4] ОВ L 85, 30.3.1989 г., стр. 6.[5] ОВ L 207, 19.7.1989 г., стр. 19.--------------------------------------------------19910729ПРИЛОЖЕНИЕ""19910729ПРИЛОЖЕНИЕ IIIОПИСАНИЕ НА ПЛАНА ЗА ПОДОБРЯВАНЕ НА КАЧЕСТВОТО И ТЪРГОВИЯТА, ПРЕДВИДЕН В ЧЛЕН 8, ПАРАГРАФ 1А. Определяне на съответната географска областБ. Описание на първоначалното състояние по отношение на1. Производство- брой ферми, обработвана площ, среден добив от хектар, обем на реколтата и големината ѝ спрямо националното производство (Тези данни трябва да бъдат разбити по видове и разновидности на плодове с черупки и рожкови),- състояние на градините (възраст, гъстота, размер и дървета с присаждания, наличие на други плодови дървета и т.н.),- техническа инфраструктура на фермите.2. Техническата помощ3. ТърговияКратко описание на съоръженията, оборудването и наличния капацитет.В. Потенциал на производството — цели и перспективи за излаз на външни пазариГ. Следвани от плана цели спрямо първоначалното състояние и нуждите на пазара по отношение на1. Производството- изкореняване и презасаждане (засаждане на нови разновидности или замяна с други дървета, даващи черупкови плодове и/или рожкови),- видово разнообразие (избор на видове и присаждания),- тръбопроводна система и система на кастрене и поправка на плътността на градината,- оплодотворяване (оплодотворяващи дървета, пчели),- подготовка, облагородяване и поправка на почвите (периодически анализи, поправки на подхранването и на облагородяването, поддръжка на почвите и т.н.)- генетично подобряване (търсене на нови хибриди),- пригаждане на нови разновидности (опитни градини, позволяващи да се проучват техните устойчивост и добив),- придобиване на сертифициран материал (разсадници и градини — производители на присадки, предназначени за селекционна работа и клониране),- борба с вредителите.Планът определя с точност парцелите, на които ще се провежда всяка от работите или дейностите.2. Техническа поддръжка (нужди от персонал, свързан с производството, обучението и с търговското и административно ръководство).3. Пласиране (придобиване на необходимото оборудване за търговска подготовка за пакетиране, складиране, компютризация и управление на складовите количества).Д. Необходими инвестиции1. Прогнозна стойност, разбита по дейности и по години на изпълнение, показваща по-специално единичната стойност на всяка дейност и елементите, които я съставят.2. Обща стойност на плана, разбита по дейности за целия период на неговото изпълнение.Е. График за изпълнениеГодишна последователност на различните дейности по раздели на единица площ.""--------------------------------------------------